Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Veel üks pussitamisrünnak Jeruusalemma vanalinnas -
iisraellane sai kergemaid ja keskmisi haavu.
Peaminister Netanyahu teatas uutest turvameetmetest.
IDF tippohvitserid kohtusid Palestiina julgeolekujõududega,
et Läänekaldal pingeid leevendada.
Jeruusalemma vanalinnas toimus hommikul veel üks pussitamisrünnak,
mitte kaugel laupäevase rünnaku kohast.
Iisraeli mees sai kergemaid ja keskmisi haavu,
kui palestiinlanna teda noaga ründas.
Politsei esindaja ütles TV7-le, et tegemist oli terrorirünnakuga,
kus palestiinlanna lähenes tagant
ja pussitas 35-aastast juudi meest ülakehasse.
Mehel õnnestus ründajat oma püstolist tulistada
ja teda haavata.
Meedikud osutasid esmaabi nii iisraellasest ohvrile,
kes on keskmises seisundis, kui palestiinlannast ründajale,
kelle seisund olevat kriitiline.
Mõlemad toimetati lähedalasuvasse haiglasse.
Peaminister Netanyahu teatas uutest turvameetmetest,
kust jäi puudu vaid lai sõjaline operatsioon Läänekaldal.
Osana Netanyahu lubadusest vägivalda kärpida
hävitasid Iisraeli väed koidu eel Jeruusalemmas ja selle naabruses
kahe palestiinlase kodud,
kes on varem terroritegusid sooritanud ja pitseerisid kinni kolmanda.
Üks hävitatud kodudest kuulus Palestiina islamistile,
kes sooritas terroriakti 2014. a novembris,
mõrvates Jeruusalemma sünagoogis neli rabi ja politseiniku,
enne kui saabunud julgeolekujõud ta koos kaaslasega maha lasid.
Eile keskkööl korraldas armee majades agressiivse reidi.
Nad ründasid ja lõid elanikke ning käskisid koheselt evakueeruda.
Meid tõsteti ilma igasuguse hoiatuseta lihtsalt tänavale.
Läänekaldal armeebaasi külastanud peaminister Netanyahu sõnul
sisaldavad turvameetmed
kaamerate paigaldamist Läänekalda maanteedele
ja politseijõudude tõhustamisele Ida-Jeruusalemmas.
Kasutame lisajõude.
Neil on selged juhised tegutseda,
kui nende endi ja süütute elu ohus on.
Võtame teisigi samme. Kahjuks põhjustab paljutki sellest
Hamasi, Palestiina omavalitsuse ja Iisraeli islamiliikumiste ässitustöö.
Nad on levitanud valet,
et Iisrael püüab Templimäel status quod muuta
ja tahab islami pühapaiku hävitada.
Meie oleme islami pühapaikade garandid.
Tänu meile ei näe islami, kristluse ja judaismi pühapaigad
välja nagu Palmyra.
Palestiinlaste president Abbas ütles Ramallah's
julgeolekuanalüüsi koosolekul seoses pingete kasvamisega,
et ei taha surmava vägivalla arenemist ei Jeruusalemmas ega Läänekaldal
relvastatud konfliktiks Iisraeliga.
Ütleme neile,
et me ei taha ei sõjalise
ega julgeolekuolukorra halvenemist.
Meie instruktsioonid oma ametitele, parteidele ja noortele on,
et me ei taha pingete süvendamist.
President Abbas hoiatas siiski,
et palestiinlased ei talu juudi asunike rünnakuid Läänekaldal.
Ta kutsus ka Iisraeli kõnelustelauda naasma,
et leida pikale konfliktile elujõuline poliitiline lahendus.
Kui grupp asunikke ründab küla,
kuidas peame teie meelest reageerima?
Jätke meid rahule, meie ei alustanud seda.
Iisrael peab lõpetama
ja võtma vastu meie rahumeelseks
poliitiliseks lahenduseks sirutatud käe.
Tel Avivi lõunaosaga piirnevas Jaffas sai eile õhtul viis politseinikku viga
vägivaldsetes kokkupõrgetes Iisraeli araablastest märatsejatega,
kes tahtsid väljendada solidaarsust Jeruusalemma sündmustega.
Politsei teatel algas märul keset meeleavaldust,
mille korraldasid Islamiliikumise põhjaharu ja Jaffa elanikud.
Meeleavaldajad hakkasid lähedalt politseinikke kividega loopima.
Politsei sõnul jätkasid märatsejad hävitustööd
ning loopisid kive autode ja busside pihta.
Kuus mässajat vahistati.
Politsei teatel aeti rahvas laiali Jaffa avaliku elu tegelastega rääkides
ja edasiste korrarikkumiste vältimiseks saadeti kohale uusi jõude.
Politsei pressiesinduse teatel otsiti üles
politseinikke rünnanud ja avalikku korda rikkunud märatsejad
ning nad tuuakse kohtu ette.
IDF tippohvitserid, sh Juuda ja Samaaria divisjoni ülem,
kohtusid PO julgeolekujõududega, et Läänekaldal pingeid leevendada.
Ühe armee tippametniku sõnul
huvitab mõlemaid pooli pingete maandamine.
Iisraeli poliitametniku sõnul tahab juudiriik rahu, mitte pingeid
ja tema sõnul edastati Palestiina juhtkonnale vastav sõnum.
Iisraeli teatel ei kõhelda aga tegevuse laiendamisest,
kui Palestiina julgeolekujõud
rahu taastamiseks midagi ette ei võta.
USA olevat paigutanud Kagu-Türki
uusi helikoptereid ja vägesid,
et parandada oma valmisolekut nii Iraagis kui Süürias.
Teade järgnes Venemaa tihenenud rünnakutele
islamistlike objektide vastu Süürias.
Vene kaitseministri asetäitja Antonov
õhutas Süürias õhurünnakuid tegeva USA juhitud koalitsiooni liikmeid
Venemaale Islamiriigi militantide kohta luureinfot edastama.
Vene kaitseametniku üleskutse järgnes USA edastatud teatele
võimalikust koostööst venelastega islamistide objektide vastu.
Antonov ütles siiski,
et koostöö kahe riigi vahel peaks palju ulatuslikum olema.
Tahan korrata:
Vene ja USA kaitseministeeriumide potensiaalne koostöö
võiks olla ameeriklaste pakutust palju ulatuslikum.
Samuti rõhutas Vene kaitseministri asetäitja,
et Venemaa valib Süürias rünnakuobjekte väga hoolikalt
ja Vene luure kontrollib üle kõik Süüria režiimilt saadava info.
Kasutame satelliit- ja õhuluureinfot,
mitte ainult süürlastelt saadavat infot.
Kontrollime info sada korda üle.
Selle põhjal tehtud otsused on hoolikalt tasakaalustatud,
kaalutletud ja kalkuleeritud. Korraldame rünnakuid vaid siis,
kui teame, et 100-protsendiliselt objekti tabame.
Me ei ründa mis tahes tsiviil- või armeeobjekte.
USA ja Venemaa teatel on neil ühised vaenlased,
sh Islamiriik ja al-Qaeda sidemetega Nusra Rinne.
Kuid USA on vastu Moskva toetusele Süüria presidendile Assadile
ja süüdistab Moskvat mässuliste ründamises,
kes Assadi režiimiga võitlevad.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri